## 

## Ερμούπολη, 24/11/2022

## Α Ν Α Κ Ο Ι Ν Ω Σ Η

Το Δημοτικό Λιμενικό Ταμείο Σύρου ενημερώνει τους ιδιοκτήτες καταστημάτων υγειονομικού ενδιαφέροντος εντός περιοχών αρμοδιότητας του, στα νησιά Σύρο, Κέα, Κύθνο και Σέριφο, ότι με την υπ’αριθ. 132/17-10-2022 (ΑΔΑ : Ω59ΘΟΡΝ0-0ΚΨ) απόφαση έγινε ο καθορισμός ανταλλάγματος παραχώρησης πεζοδρομίων, παραλιακών χώρων για το χρονικό διάστημα από **01/01/2023 έως 31/12/2023**.

Παρακαλούνται **οι ενδιαφερόμενοι στους οποίους έχει παραχωρηθεί χώρος για το έτος 2022 και επιθυμούν να τους παραχωρηθεί ο ίδιος χώρος για το έτος 2023** να συμπληρώσουν το σχετικό **ΕΝΤΥΠΟ 1 ΑΙΤΗΣΗΣ ΠΑΡΑΤΑΣΗΣ ΠΑΡΑΧΩΡΗΣΗΣ** το οποίο βρίσκεται αναρτημένο στην ιστοσελίδα [www.portofsyros.gr](http://www.portofsyros.gr) **ΧΩΡΙΣ** να απαιτείται η προσκόμιση λοιπών δικαιολογητικών.

Η αίτηση υποβάλλεται **ΥΠΟΧΡΕΩΤΙΚΑ** **μέχρι 31/12/2022** στην έδρα του Δημοτικού Λιμενικού Ταμείου Σύρου.

**Οι λοιποί ενδιαφερόμενοι που δεν τους είχε παραχωρηθεί χώρος για το έτος 2022 ή επιθυμούν να τροποποιηθεί ο χώρος που τους παραχωρήθηκε το έτος 2022 ή δεν υποβάλλουν την ΑΙΤΗΣΗ ΠΑΡΑΤΑΣΗΣ ΠΑΡΑΧΩΡΗΣΗΣ της προηγούμενης παραγράφου έως 31/12/2022,** να συμπληρώσουν το σχετικό **ΕΝΤΥΠΟ 2** το οποίο βρίσκεται αναρτημένο στην ιστοσελίδα [www.portofsyros.gr](http://www.portofsyros.gr) προσκομίζοντας τα παρακάτω δικαιολογητικά :

1. Φωτοαντίγραφο άδειας λειτουργίας
2. Τοπογραφικό διάγραμμα (4 πρωτότυπα) υπογεγραμμένο από μηχανικό, στο οποίο να απεικονίζεται ευκρινώς ο αιτούμενος για παραχώρηση χώρος σε σχέση με τις εγκεκριμένες οριογραμμές αιγιαλού-παραλίας και χερσαίας ζώνης λιμένα, η ακριβής έκτασή του σε τ.μ. και ο σκοπός παραχώρησης. Επί του τοπογραφικού διαγράμματος θα αναγράφεται η απόφαση καθορισμού Χ.Ζ., η εγκριτική αυτής απόφασης του Γ.Γ. της Αποκεντρωμένης Διοίκησης ή του Νομάρχη και το ΦΕΚ δημοσίευσής της (εφόσον υπάρχει)
3. Υπεύθυνη Δήλωση του αρμόδιου μηχανικού ότι δεν υπάρχουν αυθαίρετες κατασκευές στον αιτούμενο για παραχώρηση χώρο ή σε περίπτωση ύπαρξης αυθαίρετων κατασκευών, βεβαίωση αρμόδιου μηχανικού για τη στατική επάρκεια των υφιστάμενων κατασκευών

Τα δικαιολογητικά υποβάλλονται **μέχρι 31/01/2023** στην έδρα του Δημοτικού Λιμενικού Ταμείου Σύρου.